আয়কর গোয়েন্দা ও তদন্ত ইউনিট

আয়কর গোয়েন্দা ও তদন্ত ইউনিট (আইটিআইআইইউ) বাংলাদেশ সরকারের জাতীয় রাজস্ব বোর্ডের (এনবিআর) অধীন একটি বিশেষায়িত সংস্থা। অর্থ মন্ত্রণালয়ের অভ্যন্তরীণ সম্পদ বিভাগের অধীনস্থ জাতীয় রাজস্ব বোর্ডের আয়কর অনুবিভাগের প্রশাসনিক সংস্কার, পুনর্গঠন ও সম্প্রসারণ আদেশ অনুযায়ী, অভ্যন্তরীণ সম্পদ বিভাগের ১৯ নভেম্বর ২০২৩ তারিখে আয়কর গোয়েন্দা ও তদন্ত ইউনিট গঠিত হয়।  এটি একটি বিশেষায়িত ইউনিট, যা জাতীয় রাজস্ব বোর্ডের অধীনে পরিচালিত হয়। আয়কর ফাঁকি উদঘাটন ও আয়কর ফাঁকি রোধে গোয়েন্দা কার্যক্রম পরিচালনা করাই এই ইউনিটের উদ্দেশ্য।   আয়কর গোয়েন্দা ও তদন্ত ইউনিট গঠনের ফলে কর প্রশাসনের স্বচ্ছতা ও জবাবদিহিতা বাড়ানো, কর আহরণে দক্ষতা বৃদ্ধি এবং রাষ্ট্রের রাজস্ব খাতে আস্থা সৃষ্টিতে ভূমিকা রাখে। 

 ইতিহাস ও পটভূমি 
বাংলাদেশে আয়কর আদায় ও কর ব্যবস্থাপনার স্বচ্ছতা নিশ্চিত করার লক্ষ্যে  অর্থ মন্ত্রণালয়ের অভ্যন্তরীণ সম্পদ বিভাগের অধীনস্থ জাতীয় রাজস্ব বোর্ডের আয়কর অনুবিভাগের প্রশাসনিক সংস্কার, পুনর্গঠন ও সম্প্রসারণ আদেশ অনুযায়ী ১৯ নভেম্বর ২০২৩ তারিখে আয়কর গোয়েন্দা ও তদন্ত ইউনিট গঠিত হয়।  ২০১০ সালের দিকে আয়কর ফাঁকির ঘটনা বেড়ে যাওয়ায়, সরকার আরও কার্যকর তদন্তের প্রয়োজনে এই ইউনিটের কার্যক্রমকে সম্প্রসারিত করে। এর আগে সাধারণত এনবিআরের নিজস্ব তদন্ত বিভাগ এই ধরনের কার্যক্রম পরিচালনা করত, কিন্তু ক্রমবর্ধমান চাহিদার কারণে একটি স্বতন্ত্র ও দক্ষ ইউনিট গঠনের প্রয়োজনীয়তা দেখা দেয়।  আয়কর গোয়েন্দা ও তদন্ত ইউনিট দেশের গুরুত্বপূর্ণ অর্থনৈতিক খাতগুলোতে কর ফাঁকির তথ্য সংগ্রহ, বিশ্লেষণ ও তদন্ত করে থাকে। ইউনিটটি আধুনিক প্রযুক্তি ব্যবহার করে বড় অংকের লেনদেন ও সম্পদ গোপনের ঘটনা চিহ্নিত করে এবং সংশ্লিষ্ট ব্যক্তিদের বিরুদ্ধে আইনানুগ ব্যবস্থা গ্রহণের জন্য তথ্য সরবরাহ করে। 

 কার্যক্রম 
এই ইউনিট কর ফাঁকি, মিথ্যা তথ্য প্রদান, জালিয়াতি ও অর্থপাচারের মতো অপরাধের তদন্ত করে থাকে। বাংলাদেশের বিভিন্ন স্থান থেকে তথ্য সংগ্রহ, নজরদারি, আর্থিক বিশ্লেষণ, অভিযান ও অনুসন্ধান চালায়। তদন্তের পর প্রমাণ পাওয়া গেলে, সংশ্লিষ্ট ব্যক্তিদের বিরুদ্ধে আইনি পদক্ষেপ গ্রহণ করে

 আরও দেখুন 

 জাতীয় রাজস্ব বোর্ড
 বাংলাদেশের অর্থনীতি

 বহিঃসংযোগ 
 আয়কর গোয়েন্দা ও তদন্ত ইউনিট
 জাতীয় রাজস্ব বোর্ড (এনবিআর)
 তথ্যসূত্র 

বিষয়শ্রেণী:সরকারি সংস্থা
বিষয়শ্রেণী:২০২৩-এ বাংলাদেশে প্রতিষ্ঠিত